ખાસ કરીને તહેવારમાં તમે અનારકલી પર પસંદગી ઉતારી શકો છો. કારણ કે તમે અનારકલી ડ્રેસ હેવી વર્ક કે લાઇટ વર્ક વાળો ખરીદશો પણ હંમેશા સારો જ લાગશે. હાથને કવર કરે એ રીતે લાંબી સ્લીવ અને નીચે ચુળીદાર અથવા તો મેચિંગ લેંગિંગ્સ પણ સારી લાગે છે. અત્યારે અનારકલી ડ્રેસ સાથે પાકિસ્તાન સલવાર અને પ્લાઝો પણ યુવતીઓ પહેરે છે. અનારકલી સિવાય જો તમે સામાન્ય ડ્રેસ પર પસંદગી ઉતારો તો લોંગ ડ્રેસ, પટીયાલા ડ્રેસ પર પસંદગી ઉતારી શકો છો. પરંતુ આવા ડ્રેસમાં તમે લાઇટ કલર લેશો તો એ એટલો ઉઠાવ નહી આપે. જેથી કરીને જો તમે આવા ડ્રેસ ખરીદો છો તો ડાર્ક કલર લેવાનુ વધુ પસંદ કરો જેનો ઉઠાવ પણ આવશે અને તહેવારમાં પણ આવા જ કલર સારા લાગે છે.